

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/18-01/2**

**URBROJ: 2198/31-02-18-2**

**U Gračacu, 21. ožujka 2018. g.**

**ZAPISNIK**

 sa 6. sjednice Općinskog vijeća Općine Gračac održane 21. ožujka 2018. godine s početkom u 17,00 sati u općinskoj vijećnici u Gračacu.

 Sjednicom predsjedava predsjednik Općinskog vijeća Općine Gračac Tadija Šišić, koji pozdravlja nazočne i otvara 6. sjednicu Općinskog vijeća.

 Pročelnica Jedinstvenog upravnog odjela Općine Gračac, Bojana Fumić, vrši prozivku vijećnika radi utvrđivanja kvoruma. Nazočni su: Tadija Šišić, Ružica Tulumović, Kata Brčina, Viktor Kupčak, Berislav Crepulja, Ivana Tomić, Momir Japundžić, Goran Đekić, Nebojša Rađenović, Milorad Stanisavljević, Slavica Miličić. Vijećnik Rade Dubajić došao je nakon početnog prozivanja, tijekom aktualnog sata.

 Nenazočan vijećnik: Tomo Delač.

 Sjednici je nazočno pri prozivanju 11 od 13 vijećnika, odnosno od 17,15 sati 12 od 13 vijećnika, stoga postoji kvorum za pravovaljano održavanje sjednice i donošenje odluka.

 Sjednici je nazočna i Nataša Turbić, općinska načelnica Općine Gračac, zamjenik općinske načelnice Robert Juko, zamjenica općinske načelnice iz reda pripadnika srpske nacionalne manjine Rajka Rađenović, pročelnica Jedinstvenog upravnog odjela Općine Gračac- zapisničar Bojana Fumić te službenice Jedinstvenog upravnog odjela Općine Gračac Nikolina Benić, Nataša Tunjić i Svjetlana Valjin.

 Predsjednik otvara aktualni sat u 17, 07. Za riječ se javljaju Slavica Miličić, Nebojša Rađenović i Goran Đekić.

 Slavica Miličić- javni natječaj za davanje u zakup poslovnih prostora, Hidrino naselje, devastirani prostori, cijena zakupa od od 4-8 kn/m2 na određeno vrijeme, ne priznaju ulaganja, kako ste došli do ovih cifri, koje procjene ste imali, po meni to su ogromne cifre? Drugo pitanje: povećane su plaće djelatnicima Općine, kako i na koji način ste predvidjeli povećanje prihoda?

 Nebojša Rađenović- što je bilo sa strojem za snijeg koji je trebao doći za čišćenje? Zašto županijska cesta za Mazin nije bila očišćena 20 dana?

 Goran Đekić- širenje socijalne mreže, zašto nije prihvaćeno partnerstvo s SNV-om? Na prošloj sjednici pitao sam za manjinsko vijeće, predsjednica je rekla da je redovno davala izvješća. Dao sam prošli put prijedlog za suradnju, ali vidim da smo daleko od toga, kod zapošljavanja na javnim radovima vidim da su ljudi podijeljeni sve se radi na principu izbora, taj dan tko će biti za koga.

 Načelnica- odgovor Slavici Miličić: normalno je da se mora izvesti procjeitelj tako i za te objekte, postoji kompletna dokumentacija, elaborat procjene je bio dostupan i mogao se vidjeti. Obzirom na devastaciju cijena je 30% smanjena, je se ne bih miješala u procjene, postoji stručan čovjek koji je radio procjenu, isto tako kako i pri kupnji i prodaji tražimo procjenu. Htjeli smo vidjeti interes, objavljeno je svugdje, ako treba zvat ćemo još 5 procjenitelja, temeljni su parametri u elaboratu i oni su svima dostupni, možete tražiti i obrazoženje od procjenitelja. Načelnica- ne znam na što mislite točno mislite oko plaća, bilo je promjene koeficijenata, zadnje 2013. godine. Ne znam što Vas zanima? Slavica Miličić- znači povećanja nije bilo? Načelnica- promjena koeficijenata na Vijeću više nije bilo. Slavica Miličić: a da li je bilo promjena sistematizacije? Načelnica: sistematizaciju ne donosi Vijeće. Bojana Fumić- 2016. godine je bila izmjena sistematizacije zadnji put.

 Načelnica- odgovor Nebojši Rađenoviću: na koji stroj mislite? Nebojša Rađenović- stroj od Bandića, kako je Krnjak dobio i drugi, stroj koji čisti snijeg. Načelnica- onoga dana kada je bio ministar Krstičević, nije Milan Bandić nego je Milorad Pupovac ponudio da, u suradnji s Bandićem, ponudi strojeve za čišćenje snijega, ja sam rekla doći tu večer, odnosno ujutro rano u Zagreb. U međuvremenu su od HV-a osigurana još dva dodatna stroja i još 3 kombinirke, bilo je dosta strojeva na raspolaganju. Mazin je državna cesta, a ne županijska, nije se mogala probiti od nanosa, vremenski uvjeti su ti koji su tamo diktirali probijanje, a ne strojevi, bilo ih je 15-ak, ali nisu mogli protiv vremena. Nebojša Rađenović: zašto se čeka da napada metar pa se onda čisti.

 Načelnica- odgovor Goranu Đekiću: kao što sam rekla i Rajki, nije da ne želimo nego smo sami pokrenuli prijavu za te projekte, želimo biti nositelji. Ne znam možemo li i jedno i drugo. Moram provjeriti, poslala sam upit. Načelnica- što se tiče Vijeća srpske nacionalne manjine, predsjednica je dobila odgovor i vjerujem da ste ga vidjeli, evo i tu su ljudi koji imaju velike probleme i prigovore na takav način rada. Goran Đekić- mogu li ljudi izvući što je tražio i potrošio Tesla. Načelnica- zar Vi imate amneziju? Goran Đekić- Tesla je 40 tisuća kuna privatno potrošio na privatne naloge, a mi to nismo prijavili. Načelnica- što se tiče pravdanja troškova, u dopisu je objašnjeno koja su sredstva za što utrošena i pravdana. Goran Đekić – ja znam pozadinu i priču svega onoga što ste napisali, u Općini se zid postavio. Načelnica- nije toliko sredstava i zaboravili ste kada su bili izbori. Što se tiče inicijative, iznijeli ste, ali niste došli kasnije k meni. Goran Đekić- ja sam to tu javno iznio. Što je s općinskim putevima, nerazvrstane ceste, Biskupija, Udbina, milijuni kuna su dobiveni, znamo da se putevi više ne mogu nasipati. Načelnica- to je mjera 7, ali neke godine idemo na ceste, neke vrtić, neke nogostupe, za taj natječaj je bile pretpostavka da su ceste ucrtane. Moraju imati građevinski projekt. Svjetlana Valjin– preko Agencije za plaćanja imaju sasvim drugačija pravila, sve moraju biti objedinjene u jednoj parceli, građevinska dozvola, opremanje u cijelosti. Još uvijek postoje natječaji koji su bili i za vaše vrijeme i sada, i dalje se mi na njih prijavljujemo. Goran Đekić- a da li se što rješava? Načenica- Potkokirna ide kroz privatno vlasništvo, većina ne ide trasom koja je ucrtana, Vi ste naručili sanaciju postojeće ceste. Goran Đekić- nitko je ne bio srušio da je asfaltiramo, treba pripremiti neke koje mogu. Načelnica- treba vremena. Goran Đekić- aktitvirajte se malo. Načelnica- Vama su možda najvažnije ceste, ja sam vjerovala i u druge stvari, vrtić, Napredak, infrastrukturu unutar grada gdje naplaćujemo komunalnu naknadu 1. zonu.

Aktualni sat se zaključuje u 17, 36.

Predsjednik predlaže dnevni red kao u pozivu:

**DNEVNI RED:**

1. Prijedlog I. Izmjena i dopuna Proračuna Općine Gračac za 2018. godinu

2. Prijedlog Odluke o izmjeni i dopuni Odluke o izvršavanju Proračuna Općine

 Gračac za 2018. godinu

3. Prijedlog Izmjene i dopune Programa održavanja komunalne infrastrukture Općine

 Gračac za 2018.

4. Prijedlog Izmjene i dopune Programa gradnje objekata i uređaja komunalne

 infrastrukture Općine Gračac za 2018. godinu

5. Prijedlog Izmjene i dopune Programa utroška sredstava o prodaje obiteljske kuće

 ili stana u državnom vlasništvu na području Općine Gračac u 2018. godini

6. Prijedlog Izmjene i dopune Socijalnog programa Općine Gračac za 2018. godinu

7. Prijedlog Izmjene i dopune Programa javnih potreba u školstvu, predškolskom

 odgoju i obrazovanju za 2018. godinu

8. Prijedlog Izmjene i dopune Programa javnih potreba u kulturi i religiji Općine

 Gračac za 2018. g.

9. Prijedlog Odluke o donošenju Plana gospodarenja otpadom za razdoblje 2017. do

 2022. godine

10. Prijedlog Odluke o pokretanju postupka izbora članova Savjeta mladih Općine

 Gračac

 Prijedlog za izmjene i dopune nema. Vijećnici s 12 ZA- jednoglasno (od ukupno 12 nazočnih), usvajaju dnevni red koji glasi:

**DNEVNI RED:**

1. Prijedlog I. Izmjena i dopuna Proračuna Općine Gračac za 2018. godinu

2. Prijedlog Odluke o izmjeni i dopuni Odluke o izvršavanju Proračuna Općine

 Gračac za 2018. godinu

3. Prijedlog Izmjene i dopune Programa održavanja komunalne infrastrukture Općine

 Gračac za 2018.

4. Prijedlog Izmjene i dopune Programa gradnje objekata i uređaja komunalne

 infrastrukture Općine Gračac za 2018. godinu

5. Prijedlog Izmjene i dopune Programa utroška sredstava o prodaje obiteljske kuće

 ili stana u državnom vlasništvu na području Općine Gračac u 2018. godini

6. Prijedlog Izmjene i dopune Socijalnog programa Općine Gračac za 2018. godinu

7. Prijedlog Izmjene i dopune Programa javnih potreba u školstvu, predškolskom

 odgoju i obrazovanju za 2018. godinu

8. Prijedlog Izmjene i dopune Programa javnih potreba u kulturi i religiji Općine

 Gračac za 2018. g.

9. Prijedlog Odluke o donošenju Plana gospodarenja otpadom za razdoblje 2017. do

 2022. godine

10. Prijedlog Odluke o pokretanju postupka izbora članova Savjeta mladih Općine

 Gračac

 Predsjednik poziva nazočne da se izjasne ukoliko imaju primjedbi na zapisnik s prethodne, 5. sjednice. Primjedbi nema te se isti smatra jednoglasno usvojenim.

**Ad/1** Prijedlog I. Izmjena i dopuna Proračuna Općine Gračac za 2018. godinu.Načelnica- pristupili smo prijedlogu rebalansa iz nekoliko razloga, kao što sam i pri predlaganju proračuna najavila da ćemo vjerovatno ubrzo imati još jedne izmjene. Od promjena koje su već sada vidne su prihodi od fiskalnog izravnanja koji su znatno veći, nismo znali dinamiku kojom se će ostvarivati, njih dobivamo na dnevnoj razini, da se ne bi doveli u situaciju da dobijemo prihode koje ne možemo utrošiti. Imamo 3 infrastrukturna, 4 EU projekta, imamo veći postotak sufinaciranja. Od T-com-a smo, kao što je vijećnik Kupčak prije predlagao, ostvarili znatan iznos naknade, od čega dio moramo podmiriti troškove tog postupka, odvjetničke usluge. Projekt „E-Mazing“ Zadarske županije na kojem smo bili partneri nije prošao, taj dio se mijenja. Projekti su se po pitanju rashoda promijenili: sanacija ceste- Dalmatinska ulica u Srbu, modernizacija javne rasvjete, projekt za mlade i „Zaželi“. Namjeravamo prijaviti i vrtić na natječaj koji je u tijeku, odobrena su nam sredstva i za projektnu dokumentaciju za izgradnju reciklažnog dvorišta. Obzirom da smo 5, 6 mjeseci zbog vremena paralizirani po pitanju građevinskih radova, neki projekti čekaju. Isto tako u pripremi su 3, 4 natječaja energetske obnove poslovnih, javnih zgrada, natječaji u turizmu, Wi-Fi- novi natječaj je u najavi kojim namjeravamo osigurati internet u Srbu i Gračacu. Projekt za informativno- edukativne aktivnosti idemo zajedno s Benkovcem, jer moramo postići barem 10000 stanovnika, s Lovincem nam je nedovoljan broj. Javit ćemo se na natječaje za spremnike za otpad i čitače. Za „Napredak“ idemo dalje s obnovom, stolarijom, naši proračunski korisnici također su morali izbalansirati prihode i rashode, knjižnica ima 3 projekta, vrtić prijavljuje unapređenje usluga za djecu (produženog boravka i slično). Za neke stavke kao što je Vatrogasna zajednica morali smo povisiti sredstva, povećavaju se sredstva i za umirovljenike, prijevoz djece. Sada moramo uvrstiti i udruge branitelja zasebno u proračun. Obzirom na Uredbu o gospodarenju komunalnim otpadom moramo osigurati sredstva za kapitalno opremanje tvrtke. Predsjednik-dobro je da je rebalans na više. Viktor Kupčak- zanimaju me fiskalna izravnanja, da li će i dalje biti? Nikolina Benić- ta sredstva su nenamjenska, samo je promijenjen način ostvarenja u odnosu na prije. Ranije su tekuće pomoći bile neke nenamjenske, neke ne. Ne zna se još sve točno. Bojana Fumić- kao što smo prošle godine najavljivali, to su novi propisi koji su sada na snazi, određeni su udjeli i mjerila za pomoći izravnanja, no opet to fiskalno izravnjanje konkretno ovisno o ukupno prikupljenom porezu u riznici. Načelnica- prihodi su nam bili veći u početku godine, to nisu namjenska sredstva, postotak našeg sufinanciranja zbog stupnja razvijenosti nam je manji. Zbog se sada i porez našim građanima na plaći umanjuje za 50%. Rade Dubajić- zimska služba, predviđeno je 400 tisuća kuna, prijašnje zime bile su blaže, ali da nas opet ne udari po ušima. Načelnica- već smo podigli s 250 tisuća na 400, a sad je opet snijeg, morat ćemo još podići, plus nova sezona. Vrlo vjerovatno da ćemo imati još jedan rebalans zbog novih natječaja na koje se namjeravamo javiti. Pristupa se glasovanju o prijedlogu I. Izmjena i dopuna Proračuna Općine Gračac za 2018. godinu. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**I. Izmjene i dopune Proračuna Općine Gračac za 2018. godinu**

 koje se prilažu i sastavni su dio ovog zapisnika.

**Ad/2** Prijedlog Odluke o izmjeni i dopuni Odluke o izvršavanju Proračuna Općine Gračac za 2018. godinu: Nikolina Benić- dodan je stavak oko uređivanja financijskog postupanja korisnika što se tiče vlastitih prihoda, obveze se ne smiju preuzeti veće od ostvarenih prihoda. Prijava za raspravu nema. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**Odluku o izmjeni i dopuni**

**Odluke o izvršavanju Proračuna Općine Gračac za 2018. godinu**

 koja se prilaže i sastavni je dio ovog zapisnika.

**Ad/3** Prijedlog Izmjene i dopune Programa održavanja komunalne infrastrukture Općine Gračac za 2018. godinu. Svjetlana Valjin ukratko objašnjava izmjene. Nebojša Rađenović- što se tiče radova kosilicama, ima ih manje u Srbu, hoćemo li imati manje platiti usluge? Ne kosi se ispred ambulante. Svjetlana Valjin- manje je javnih površina, kose se javne površine koje su kao takve popisane, ispred Doma zdravlja nije javna površina, ravnateljica Bek može naručiti tu uslugu za Dom zdravlja. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**Izmjene i dopune Programa održavanja komunalne infrastrukture**

**Općine Gračac za 2018. godinu**

 koje se prilažu i sastavni su dio ovog zapisnika.

**Ad/4** Izmjene i dopune Programa gradnje objekata i uređaja komunalne infrastrukture Općine Gračac za 2018. godinu. Svjetlana Valjin- računamo na sredsta Ministarstva demografske obnove za vrtić, planiramo obnovu stolarije za KIC Napredak, tu je i projektna dokumentacija za reciklažno dvorište, seljačka tržnnica. Prijava za raspravu nema. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**Izmjene i dopune** Programa gradnje objekata i uređaja komunalne

infrastrukture Općine Gračac za 2018. godinu

 koje se prilažu i sastavni su dio ovog zapisnika.

**Ad/5** Prijedlog Izmjene i dopune Programa utroška sredstava o prodaje obiteljske kuće ili stana u državnom vlasništvu na području Općine Gračac u 2018. godini. Svjetlan Valjin- morali smo uskladiti, ne može obnova poslovnih prostora iz tih sredstava. Prijava za raspravu nema. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**Izmjene i dopune** Programa utroška sredstava o prodaje obiteljske kuće ili stana u državnom vlasništvu na području Općine Gračac u 2018. godini

 koje se prilažu i sastavni su dio ovog zapisnika.

**Ad/6** Prijedlog Izmjene i dopune Socijalnog programa Općine Gračac za 2018. godinu.Načelnica- promjene su u iznosu za sufinanciranje osnovnih životnih potreba starijih osoba, uvodi se financiranje udruga iz Domovinskog rata.Prijava za raspravu nema. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**Izmjene i dopune** Socijalnog programa Općine Gračac za 2018. godinu

 koje se prilažu i sastavni su dio ovog zapisnika.

 **Ad/7** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2018. godinu. Načelnica objašnjava, povećana su sredstva za prijevoz učenika. Prijava za raspravu nema. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**Izmjene i dopune** Programa javnih potreba

u školstvu, predškolskom odgoju i obrazovanju za 2018. godinu

 koje se prilažu i sastavni su dio ovog zapisnika.

**Ad/8** Prijedlog Izmjene i dopune Programa javnih potreba u kulturi i religiji Općine Gračac za 2018. g.Načelnica objašnjava, održat će se foto radionica, bit će izložba za Dan Općine, malo su se podigla sredstva za potrebe vjerskih zajednica. Prijava za raspravu nema. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**Izmjene i dopune Programa javnih potreba u kulturi i religiji Općine**

 **Gračac za 2018.** godinu

 koje se prilažu i sastavni su dio ovog zapisnika.

**Ad/9** Plan gospodarenja otpadom za razdoblje 2017. do 2022. godine. Načenica- vijećnicima je dostavljen na CD-u, bio je na javnom uvidu 30 dana, dobio je prethodnu suglasnost nadležnih tijela. cd, usklađen te predstavlja temelj za povlačenje sredstava kao npr. za spremnike, to je glavni akt. Svjetlana Valjin- usklađen je s novim Planom gospodarenja otpadom RH, sve jedinice su se morale uskladiti s njim, putem Fonda za zaštitu okoliša i energetsku učinkovitost ćemo povlačiti sredstva. Plan obuhvaća već započete aktivnosti, putem naših reciklažnih dvorišta, sanacije odlagališta, maksimalno odvajanje na kućnom pragu, cilj da se smanji otpad, planira se obavještavanje, sprječavanje nepropisnog odbacivanja otpada, dojavljivanje putem telefona, e-pošte, „Čistoće“, prošao je javni uvid od 7. 2. do 9. 3. 2018. Prijava za raspravu nema. Vijećnici s 9 ZA, 0 PROTIV, 3 uzdržana- većinom glasova (od ukupno 12 nazočnih vijećnika), usvajaju prijedlog te donose

**Odluku o donošenju**

**Plana gospodarenja otpadom za razdoblje 2017. do 2022. godine**

 koja se prilaže i sastavni je dio ovog zapisnika.

**Ad/10** Prijedlog Odluke o pokretanju postupka izbora članova Savjeta mladih Općine Gračac. Načelnica: imali smo već jednom raspisan poziv, nije se nitko javio, sada ponovno raspisujemo, vijećnik Rađenović je jednom za to pitao. Goran Đekić- do koliko godina? Načelnica- Vi i ja sigurno ne možemo. Drugih prijava za raspravu nema. Vijećnici s 10 ZA, 0 PROTIV, 2 uzdržana- većinom glasova (od ukupno 12 nazočnih vijećnika), usvajaju prijedlog te donose

**Odluku o pokretanju postupka izbora**

**članova Savjeta mladih Općine Gračac**

 koja se prilaže i sastavni je dio ovog zapisnika.

 Predsjednik zaključuje sjednicu u 18, 15.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**